AJD วิ่งแรงหลังตลท.ปลด SP-มีข่าวดีอาลีบาบาเจรจาซื้อกิจการ
AJD วิ่งแรงหลังตลท.ปลด SP-มีข่าวดีอาลีบาบาซื้อกิจการ โดย ณ เวลา 10.22 น.อยู่ที่ 1.80 บาท บวก 0.07 บาท หรือ 4.05% มูลค่าการซื้อขาย 583.59 ล้านบาท
4 พ.ย. 2558

ผู้สื่อข่าวรายงานว่า ราคาหุ้น บริษัท คราวน์ เทค แอดวานซ์ จำกัด (มหาชน) หรือ AJD ณ เวลา 10.22 น.อยู่ที่ 1.80 บาท บวก 0.07 บาท หรือ 4.05% มูลค่าการซื้อขาย 583.59 ล้านบาท  โดยเปิดตลาดที่ 1.81 บาท สูงสุดที่ 1.84 บาท และต่ำสุดที่ 1.77 บาท
ทั้งนี้ ตลาดหลักทรัพย์แห่งประเทศไทย (ตลท.) ได้ปลดเครื่องหมาย SP หุ้น AJD ตั้งแต่รอบซื้อขายเช้าวันนี้(4 พ.ย.) เนื่องจาก ชี้แจงว่าตามที่ได้มีข่าวปรากฏเกี่ยวกับการเข้าซื้อบริษัทของกลุ่ม อาลีบาบา ประเทศสาธารณรัฐประชาชนจีนความละเอียดแจ้งแล้วนั้น ทั้งนี้ บริษัทยังอยู่ในช่วงการเจรจาแนวทางการเข้าลงทุนเบื้องต้นกับกลุ่มอาลีบาบาเท่านั้น ยังไม่มีข้อสรุปใดๆ และปัจจุบัน บริษัทยังไม่ได้รับหนังสือแจ้งอย่างเป็นทางการ แต่อย่างใด ทั้งนี้หากมีความคืบหน้าเพิ่มเติม ทางบริษัทจะได้แจ้งต่อตลาดหลักทรัพย์และนักลงทุนทุกท่านให้ทราบโดยเร็วต่อไป
ขณะเดียวกันยังมีรายงาน  เมื่อวันที่ 29 ต.ค.58 ที่ผ่านมา นาย วิชัย วชิรพงศ์ได้เข้าเก็บหุ้น AJD จำนวนสัดส่วน 5.56% รวมเข้าถือสัดส่วนทั้งหมด 8.75% ซึ่งการเข้าซื้อหุ้นเพิ่มในครั้งนี้จะทำให้โครงสร้างผู้ถือหุ้นใหญ่ 5 อันดับแรกเปลี่ยนแปลงไป